Kasih Alia

Kasih Alia merupakan drama yang ditayangkan di Slot Akasia TV3 pada 1 Ogos – 20 September 2011.

Sinopsis 
Kasih dan adiknya, Qabil membesar dalam limpahan kasih sayang daripada ibu bapa mereka, Shariff dan Zulaikha. Dunia mereka berubah dalam sekelip mata selepas kehilangn ibu tersayang dalam sebuah kemalangan maut. Kasih dan Qabil berpindah ke Kuala Lumpur dan terkejut apabila berjumpa dengan keluarga Shariff. Rupa-rupanya ibu mereka ialah isteri kedua dan kehadiran mereka tidak dapat diterima oleh isteri pertama Shariff, Yuhanis.

Disebabkan kebencian Yuhanis terhadap Zulaikha yang dianggap sebagai penggoda dan perampas suami, Yuhanis bukan sahaja memberi layanan buruk malah tidak membenarkan anak-anaknya, Qistina, Qasrina dan Qausar untuk bergaul dengan Kasih dan Qabil. Hanya Qausar yang hampir sebaya bercakap dengan mereka. Kasih dan Qabil hanya menumpang kasih daripada pembantu rumah, Mak Timah kerana Shariff jarang berada di rumah dan Yuhanis pandai bermuka di hadapan suaminya.

Yuhanis semakin benci dan meluat melihat kedua-dua anak Zulaikha telah mengambil langkah untuk meninggalkan adik beradik tersebut di bandar. Kasih dan Qabil yang bingung telah diculik oleh sindiket menjual kanak-kanak. Qabil telah dijual kepada sindiket yang membeli organ budak manakala Kasih pula dijual kepada sindiket pengemis. Sejak itu, Kasih tidak pernah mendengar khabar daripada adiknya dan menganggap Qabil telah terkorban dalam pasar gelap itu.

Kasih telah dilanggar oleh sebuah kereta sewaktu mahu melarikan diri. Maya dan Kamil yang baru kematian anak perempuan telah menyelamatkan Kasih. Setelah mendengar cerita Kasih, mereka telah mengambil Kasih sebagai anak angkat dan menggunakan identiti anak perempuan mereka iaitu Alia.

Bermulalah lembaran hidup baru Alia bersama keluarga barunya dan berpindah ke Timur Tengah apabila Kamil ditawarkan sebagai jurutera carigali minyak. Sementara itu, Shariff tidak pernah berputus asa untuk menjejaki Kasih dan Qabil.

Selepas 15 tahun, Alia pulang ke Malaysia dan bekerja dengan Eric sebagai pereka hiasan dalaman. Eric tertarik dengan personaliti Alia tetapi Fazril telah memulakan langkah terlebih dahulu untuk memikat Alia.

Hubungan Fazril dan Alia berjalan dengan baik sehingga Alia diberitahu bahawa keluarga Fazril berjaya menyelamatkan Fazril yang menghidap sakit jantung dengan membeli organ dari pasaran gelap lebih kurang tempoh yang sama semasa Qabil hilang. Mengenangkan nasib adiknya yang menjadi korban sindiket, Alia mula berasa benci dan menjauhkan diri daripada Fazril.

Pertemuan Alia dengan Qausar telah memaksa Alia berdepan semula dengan kisah silam dan kenangan pahitnya. Dapatkah Alia memaafkan Shariff dan Yuhanis? Apakah kesudahan cinta antara Alia, Eric dan Fazril nanti?

Pelakon 
 Rafidah Ibrahim sebagai Kasih/Ali
 Sharnaaz Ahmad sebagai Qausar
 Irma Hasmie sebagai Qistina
 Sheila Rusly sebagai Yuhanis
 Zarina Zainoordin sebagai Zulaikha
 Yatt Hamzah sebagai Qasrina
 Iqram Dinzly sebagai Qabil
 Catriona Ross sebagai Maya
 Razak Ahmad sebagai Kamil
 Erry Putra sebagai Fendi
 Ku Faridah sebagai Mak Timah
 Adey Syafrien sebagai Eric
 Khairil Anwar sebagai Shariff 
 Fikhree Bakar sebagai Hadi
 Balkisyh Semundur Khan sebagai Fatin
 Afzan A. Rahman sebagai Fazril
 Tunku Hanis sebagai Nadin
 Sofea Shaherra sebagai Suzana
 Kuna Muzani sebagai Shidah
 Rossa Nawal sebagai Kamilah
 Musherwandy Musa sebagai Kepeng

Pelakon Kanak-Kanak  
 Sofiah Ahmad Sufian sebagai Fatin
 Mohammad Fikry sebagai Qabil
 Soufie Bathrusha sebagai Qastina
 Aqilah Malek sebagai Qasrina
 Fikyrisy Kamaruzzaman sebagai Qausar
 Naim Daniel sebagai Amir

Rujukan 

Rancangan TV3
Drama Melayu